**Ministru kabineta noteikumu projekta “Grozījums Ministru kabineta 2008.gada 8.aprīļa noteikumos Nr.255 „Noteikumi par valsts un Eiropas Savienības atbalstu lauku attīstībai Latvijas lauku attīstības programmas pasākuma „Lauksaimniecības produktu pievienotās vērtības radīšana” ietvaros”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2008. gada 8.aprīļa noteikumos Nr.255 „Noteikumi par valsts un Eiropas Savienības atbalstu lauku attīstībai Latvijas lauku attīstības programmas pasākuma "Lauksaimniecības produktu pievienotās vērtības radīšana" ietvaros” (turpmāk – noteikumi Nr.255) ir nepieciešams precizējums, lai jaunam piena pārstrādes uzņēmumam, kas no tā neatkarīgu tirgus izmaiņu dēļ nav spējis pilnā apmērā izpildīt prasību par noteiktu piena tonnu pārstrādi, netiktu pieprasīta atbalsta atmaksa.Spēkā esošo noteikumu Nr.255 20.1 punkts paredz papildu prasības jaunajam piena pārstrādes uzņēmumam, t.i., ceturtajā gadā pēc projekta īstenošanas pārstrādāt vismaz 70 000 t piena, bet piektajā gadā – 100 000 t piena.Ievērojot šos nosacījumus, atbalstu saņēma viens atbalsta pretendents (turpmāk – uzņēmums), lai izveidotu uz eksportu orientētu piena pārstrādes produktu ražotni, kas pieder piena ražotājiem, un pārstrādātu Latvijā saražoto pienu.Diemžēl piena nozarē izveidojās saspringta situācija, kuras iemesls bija kopš 2014. gada 7. augusta spēkā esošais Krievijas Federācijas lēmums Nr. 560 par aizliegumu importēt noteiktus pārtikas produktus no ES un citām valstīm. Šis lēmums atstāja negatīvu ietekmi uz Latvijas pārtikas ražotājiem, īpaši piena nozarē. Reizē ar eksporta tirgus zaudēšanu saasinājās konkurence iekšējā tirgū, būtiski ietekmējot uzņēmuma nākotnes plānus un neļaujot sasniegt plānotās pārstrādes jaudas un attīstīt savu darbību atbilstoši biznesa plānā paredzētajam. Kopējais piena produktu eksporta kritums vērtības izteiksmē 2015.gadā salīdzinājumā ar 2014.gadu bija 28 procenti.Noteikumos nosakot kvantitatīvos kritērijus, nebija iespējams paredzēt, ka tirgū radīsies tādas izmaiņas, kas padarīs neiespējamu šo kritēriju sasniegšanu.Lai saglabātu uzņēmumu un neapdraudētu tā turpmāku attīstību, nebūtu lietderīgi uzņēmumam pieprasīt atbalsta atmaksu, ja tas ir pārstrādājis vismaz 80 % no noteikumos noteiktā piena apjoma. Tā kā piena produktu eksporta kritums attiecīgajā laikā bija lielāks par 20% un var uzskatīt, ka uzņēmums, pārstrādājot vismaz 80% no noteiktā piena apjoma, ir izpildījis galveno uzdevumu – izveidot uz eksportu orientētu piena pārstrādes produktu ražotni.Noteikumu projektā minētais regulējums neietekmēs citus atbalsta pretendentus, jo tas attiecas tikai uz atbalstu jauniem piena pārstrādes uzņēmumiem un minēto atbalstu ir saņēmis viens atbalsta pretendents, turklāt jauns atbalsts pasākumā vairs netiks piešķirts.  |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunais piena pārstrādes uzņēmums un piena ražotāji |
| 2. | Tiesiskā regulējuma ietekme uz tautsaimniecību un administratīvo slogu | Jaunam piena pārstrādes uzņēmumam tiktu dota iespēja ieguldīt līdzekļus ražošanas attīstībā, un no tautsaimniecības viedokļa tas ir vērtējams pozitīvi. Uz administratīvo slogu ietekmes nav.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – noteikumu projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama, jo projekts nemaina pastāvošo tiesisko regulējumu pēc būtības. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretārs Dace Lucaua

Vasariņš 67027425

Marats.Vasarins@zm.gov.lv